Αλτομπέλλο Μελόνε

Ο Αλτομπέλλο Μελόνε (Altobello Melone,  1490–1491 – πριν από τις 3 Μαΐου 1543)   ήταν Ιταλός ζωγράφος της Αναγέννησης .

Βιογραφία 
Ο Μελόνε γεννήθηκε στην Κρεμόνα . Η ζωγραφική του συνδυάζει το ύφος της Λομβαρδίας και του μανιερισμού. Στην Κρεμόνα συνάντησε τον γηραιότερο Τζιρόλαμο Ρομανίνο (Girolamo Romanino). Του ανατέθηκε, τον Δεκέμβριο του 1516, να τοιχογραφήσει τον Καθεδρικό Ναό της Κρεμόνα, έργο που συνεχίστηκε μέχρι το 1518. Το συμβόλαιο του απαιτούσε οι τοιχογραφίες του να είναι πιο όμορφες από του προκατόχου του, Μποκκάτσο Μποκκατσίνο . Εργάστηκε με τους Τζοβάννι Φραντσέσκο Μπέμπο (Giovanni Francesco Bembo) και Πάολο ντα Ντριτσόνα (Paolo da Drizzona).  Ο Φραντσέσκο Πράτα επηρεάστηκε από τον Μελόνε.

Ο Μελόνε συνεισέφερε σε τοιχογραφίες στον καθεδρικό ναό της Κρεμόνα το 1516. Ο Θρήνος στην Πινακοθήκη Μπρέρα  προέρχεται πιθανότατα από την εκκλησία του Αγίου Λορέντσο στη Μπρέσια και χρονολογείται το 1512. Η στυλιστική σύγκλιση με τον Τζιρόλαμο Ρομανίνο είναι ιδιαίτερα εμφανής, έτσι ώστε ο σύγχρονος Βενετός Μαρκαντόνιο Μίκιελ (Marcantonio Michiel) να περιγράφει τον ζωγράφο από την Κρεμόνα ως μαθητή του Armanin .

Επιπλέον, στις αριστουργηματικές τοιχογραφίες του, ο Μελόνε στοχεύει να γίνει ερμηνευτής του αντικλασικισμού και της «εξπρεσιονιστικής» γλώσσας που αναδύεται στο έργο του Ρομανίνο. Οι επτά σκηνές που υλοποίησε ο Μελόνε αποδεικνύουν μια νέα δύναμη - η σφαγή των Αθώων είναι εμβληματική και συμβολική ως προς τις χειρονομίες και τον τραγικό μετασχηματισμό των προσώπων.

Επιλεγμένα έργα 
 Παναγία Βρεφοκρατούσα με τον Άγιο Ιωάννη (περ. 1510) - Ακαδημία Καρράρα, Μπέργκαμο
 Λατρεία του Βρέφους (περ. 1510) - Kunsthaus, Ζυρίχη (αποθήκη)
 Παναγία Βρεφοκρατούσα (περ. 1511) - Αμβροσιανή Πινακοθήκη, Μιλάνο
 Θρήνος για τον νεκρό Χριστό (1512) - Πινακοθήκη Μπρέρα, Μιλάνο
 Μεταμόρφωση - Szépművészeti Múzeum, Βουδαπέστη
 Πορτρέτο ευγενούς (Καίσαρα Βοργία) - Ακαδημία Καρράρα, Μπέργκαμο
 Εναγκαλισμός εραστών - Gemäldegalerie, Δρέσδη
 Εναγκαλισμός εραστών  - Szépművészeti Múzeum, Βουδαπέστη
 Λατρεία του Βρέφους(1512–1514) - Museo Berenziano, Κρεμόνα
 Πορτρέτο (1512–1515) - Πινακοθήκη Μπρέρα,  Μιλάνο
 Θρήνος για τον Νεκρό Χριστό - Αρχιεπισκοπική πινακοθήκη, Μιλάνο
 Ο Χριστός αίρων τον Σταυρό (περ. 1515) - Εθνική Πινακοθήκη, Λονδίνο
 Έλεος - Πινακοθήκη Tosio Martinengo, Μπρέσια
 Πορεία προς Εμμαούς (περ. 1516-1517) - Εθνική Πινακοθήκη, Λονδίνο
 Η Αγία Ελένη Ταξιδεύει στην Ιερουσαλήμ σε αναζήτησητου  Ιερού Σταυρού - ιδιωτική συλλογή
 Τοιχογραφίες στον καθεδρικό ναό της Κρεμόνας (1516–1518)
 Φυγή στηνΑίγυπτο
 Σφαγή των Αθώων
 Μυστικός Δείπνος
 Πλύσιμο των ποδών του Ιησού
 Αγωνία στον Κήπο
 Σύλληψη του Χριστού
 Ο Ιησούς μπροστά από τον Καιάφα
 Λατρεία των Ποιμένων (περ. 1518) - Νωπογραφίες, Πινακοθήκη Μπρέρα, Μιλάνο
 Ανάσταση (περ. 1517) - Ιδιωτική συλλογή
 Σιμονίνο από το Τρέντο (περ. 1521) - Castello del Buonconsiglio, Τρέντο
 Παναγία Βρεφοκρατούσα (1520–1522) - Ακαδημία Καρράρα, Μπέργκαμο
 Παναγία Βρεφοκρατούσα με τους Αγίους Ιωάννη και Νικόλαο- Δημοτικό Μουσείο, τπέρυγα Ponzone, Κρεμόνα
 Νάρκισσος στην Κρήνη - Μουσείο Τέχνης Stadel, Φρανκφούρτη
 Ο Άγιος Πρόσπερος, Επίσκοπος Ρέτζιο Εμίλια - Χάτφηλντ Χάουζ
 Η Μαντόνα του Γκάττο, - Εκκλησία του San Nicolò, Isola Dovarese, επαρχία της Κρεμόνα, Λομβαρδία

Δείτε επίσης
 Κατάλογος Ιταλών ζωγράφων

Παραπομπές

Πηγές 
 
 

Ιταλοί ζωγράφοι